Source: http://www.euroavocatura.ro/stiri/6393/CSM__Precizari_prinvind_mandatul_actualului_Consiliu_Superior_al_Magistraturii
Timestamp: 2020-03-28 08:23:44+00:00
Document Index: 9635989

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

CSM. Precizari prinvind mandatul actualului Consiliu Superior al Magistraturii
Prima pagină » Ştiri juridice » CSM. Precizari prinvind mandatul actualului Consiliu Superior al Magistraturii
Publicat: 22 Dec 2010 1578 citiri Sursa: EuroAvocatura.ro
Intr-un punct de vedere referitor la durata mandatului in curs al membrilor Consiliului se arata ca in conformitate cu prevederile Constitutiei, ``durata mandatului membrilor CSM este de 6 ani``, iar inexistenta unor dispozitii exprese privind data inceperii si incetarii mandatului in Legea fundamentala a dus la interpretari diferite privind aceste aspecte.
Sursa citata precizeaza ca inceperea exercitarii functiei de demnitate publica este, de regula, determinata de momentul depunerii juramantului si, cum membrii CSM nu depun vreun juramant, pentru a se determina data inceperii mandatului lor trebuie interpretate dispozitiile constitutionale, in raport de ansamblul normelor care reglementeaza functionarea altor organe alese.
Legea 317/2004 privind Consiliul Superior al Magistraturii prevede ca in termen de 15 zile de la publicarea hotararilor Senatului privind validarea si alegerea membrilor, presedintele Inaltei Curti de Casatie si Justitie convoaca membrii CSM in sedinta de constituire.
In nota CSM se arata ca verbul ``a (se) constitui`` inseamna, in sensul lui propriu, a (se) forma, a (se) intemeia, a (se) infiinta si ca, in consecinta, considera ca data la care a avut loc sedinta de constituire, respectiv 12 ianuarie 2005, este data inceperii mandatului in ceea ce priveste actualul CSM.
CSM considera ca exercitarea mandatului de membru nu poate fi conceputa in afara existentei organului colectiv, deci anterior ``constituirii`` Consiliului in acea prima sedinta.
CSM respinge ipoteza potrivit careia data publicarii hotararii Senatului in Monitorul Oficial este data inceperii mandatului acestor membri .
Sursa citata mentioneaza ca pana la sedinta de constituire a noului CSM, precedentul Consiliu trebuie sa functioneze, presedintele acestuia fiind ordonator principal de credite, conform legii, dar si pentru ca de activitatea lui depind si alte institutii, nu numai personalul propriu.
De asemenea, se mai arata ca institutia are o serie de atributii specifice, ce ii apartin in exclusivitate, referitoare la incuviintarea perchezitiei, retinerii sau arestarii preventive a judecatorilor, procurorilor si magistratilor asistenti, fapt ce impune functionarea continua a CSM.
Citeşte mai multe despre: CSM Alegeri Membrii CSM Alegeri CSM Dan Lupascu Alexandru Serban Horatius Dumbrava